b'\n_START_ARTICLE_\nN\xc3\xbc\xc3\xbcdisaegne \xc3\xb5pikeskkond\n_START_SECTION_\n\xc3\x95ppekeskkond\n_START_PARAGRAPH_\n"\xc3\x95ppekeskkonnana m\xc3\xb5istetakse \xc3\xb5pilasi \xc3\xbcmbritseva vaimse, sotsiaalse ja f\xc3\xbc\xc3\xbcsilise keskkonna kooslust, milles \xc3\xb5pilased arenevad ja \xc3\xb5pivad. \xc3\x95ppekeskkond toetab \xc3\xb5pilase arenemist iseseisvaks ja aktiivseks \xc3\xb5ppijaks, kannab p\xc3\xb5hihariduse alusv\xc3\xa4\xc3\xa4rtusi ja oma kooli vaimsust ning s\xc3\xa4ilitab ja arendab edasi _NEWLINE_paikkonna ja koolipere traditsioone."\n_START_SECTION_\nN\xc3\xbc\xc3\xbcdisaegse \xc3\xb5pik\xc3\xa4situse tunnused\n_START_PARAGRAPH_\nN\xc3\xbc\xc3\xbcdisaegse \xc3\xb5pik\xc3\xa4situse tunnuseks on avatud \xc3\xb5pikeskkond, kus on v\xc3\xb5imalus l\xc3\xa4heneda \xc3\xb5ppijakeskselt. Eesti koolides kasutatakse avatud \xc3\xb5pikeskkonnana avatud ruumi, n\xc3\xa4iteks Tartu Hansa Kool, P\xc3\xb5lva G\xc3\xbcmnaasium, Viljandi G\xc3\xbcmnaasium. _NEWLINE_Avatud (hajutatud \xc3\xbclesehitusega) keskkonna all m\xc3\xb5eldakse mitmetest vabatarkvaralistest vahenditest loodud keskkondi, kus infovooge v\xc3\xb5ib \xc3\xbchest vahendist teise t\xc3\xb5mmata vastavalt kasutaja huvidele ja eesm\xc3\xa4rkidele ning erinevad \xc3\xb5pitegevused on jagatud paremini sobivate vahendite vahel. Avatud keskkonnad on paindlikud ja lihtsad. Nad koosnevad  erinevatest sotsiaalse tarkvara vahenditest.  P\xc3\xa4rast seda, kui \xc3\xb5petaja on omandanud teatud sotsiaalse tarkvara kokkuliigendamise tehnilised p\xc3\xb5him\xc3\xb5tted (nt vood, m\xc3\xa4rks\xc3\xb5nad, voogude kokkusegamine), on ta v\xc3\xb5imeline valima suure hulga tarkvaralahenduste hulgast ja need kokku seadma oma \xc3\xb5pikeskkonnaks.'